銅鑼灣運動場

銅鑼灣運動場，香港運動場之一，喺銅鑼灣高士威道，香港中央圖書館隔籬，英文叫Causeway Bay Sports Ground。行政上歸灣仔區。設施有運動場、草地球場、網球場。

原地曾為海軍球場，二十世紀六十年代之前，曾經係香港甲組足球聯賽主要比賽場地，當時看台有六千觀眾席。

場一九八三年五月開張，有二公頃四，看台已拆。一九九四年改建過，今下有草地足球兼欖球場一個，跑道五條，長一百米，緩跑徑一條，長四百米，另有網球場六個，同埋網球練習場兩個。

官方網頁

香港運動場
銅鑼灣